કિસને શિયાવિયા થતાં કહ્યું, ‘શૌકતભાઈ, છતરી બનાવી આપો ઈ તો તમારી મોટી મેરબાની પણ મારાથી એકદમ તો પૈસાનો જોગ…’ ‘પૈસા કોણે માગ્યા તારી પાસે ? એમ સમજે છે કે, એ ફકત તારો જ દીકરો છે ? જા, છત્રી મારા તરફથી – એના ચાચા તરફથી સુરેશને ભેટ. બસ ?’ સુરેશનો તો હરખ કયાંય માતો નહોતો. ‘ચાચા ખરેખર ? મારે વાસ્તે તમે છત્રી બનાવી આપશો ? કયારે ?’ ‘જો ને બેટા, છત્રી માટે મજબૂત કપડું શોધું, એમાં તાર લગાડું, દાંડો બેસાડું. આ બધા કામમાં થોડો વખત તો જાય જ ને ? એમ કર, આવતા જુમ્મે આવીને લઈ જા. કેમ, રાજી ને ?